113. ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Δ/12455/1893 της 26 Μαΐου /4  Ιουν. 1976  (ΦΕΚ Β΄744) Περί συγκοινωνιακής εξυπηρετήσεως ομόρων νομών.  Έχοντες υπόψη: 1.Τας διατάξεις του Ν.Δ. 102/73 «περί οργανώσεως των δια λεωφορείων αυτοκινήτων εκτελουμένων δημοσίων επιβατικών συγκοινωνιών» (άρθρ. 4), αποφασίζομεν: Η συγκοινωνιακή εξυπηρέτηση των υπεραστικών επιβατικών γραμμών που συνδέουν την έδραν κάθε ΚΤΕΛ με τις πρωτεύουσες ομόρων νομών, ως και η επίλυση κάθε θέματος που αναφέρεται στην εκτέλεση συγκοινωνίας από ένα ή και περισσότερα ΚΤΕΛ εντός περιοχής ομόρων νομών θα πραγματοποιείται με δρομολόγια, καθοριζόμενα με κοινή απόφαση των οικείων Νομαρχών, κατόπιν συμφώνου γνώμης επιτροπής αποτελουμένης υπό των ως άνω Νομαρχών, των Προέδρων Πρωτοδικών των Νομών και του ή των, κατά περίπτωση, Επιθεωρητών Μεταφορών, προεδρευομένης υπό του αρχαιοτέρου των Νομαρχών και σε περίπτωση ισοψηφίας υπερισχύει η ψήφος του Προέδρου, οι οποίοι θα λαμβάνουν υπ’ όψη τα κάτωθι στοιχεία, προκειμένου να προσδιορισθή ο αναγκαίος αριθμός δρομολογίων κάθε ΚΤΕΛ. α)Τα στοιχεία εκμεταλλεύσεως των ομόρων ΚΤΕΛ προς τον σκοπόν της όσον το δυνατόν εξισώσεως των συνθηκών εκμεταλλεύσεως αυτών.  β)Το συνολικό μεταφορικό έργο κάθε λεωφορειακής γραμμής, που συνδέει τις πρωτεύουσες των ομόρων νομών. γ)Την χιλιομετρική απόσταση κάθε τμήματος της διαδρομής που αντιστοιχεί σε κάθε Νομό.  δ)Το ποσοστό των διακινουμένων επιβατών από κάθε Νομό.  ε)Την καλύτερη εξυπηρέτηση του επιβατικού κοινού. 2.Η παρούσα δεν έχει εφαρμογή δια τα ΚΤΕΛ Νομού Αττικής και Νομού Θεσσαλονίκης.  3.Η ισχύς της αποφάσεως αυτής αρχίζει από της δημοσιεύσεώς της στην Εφημερίδα της Κυβερνήσεως.  Η άνω απόφαση κυρώθηκε και έχει ισχύ νόμου αφ’ ης εξεδόθη, από το άρθρ. 12 του Νόμ. 722/4-8 Οκτ. 1977, ΦΕΚ Α΄200, ανωτ. τόμ. 21Β, σελ. 208,883. 21.Ζ.α.111-113 Κοινά Ταμεία Εκμεταλλεύσεως Λεωφορείων (ΚΤΕΛ) 